වළාකුළු රහිත නිල් අහස්තලයේ හිරු පායා ඇවිත් තිබිණ. එකදිගට සිවු දිනක්ම මෙසේ පායා ආ හිරුරැස් නිසා දියවී ගෙන එමින් තිබූ හිමකැට තදින් එකනෙකට ඇලීගැලී තිබුණෙත් පය ඉක්මන් කර එළියට බැසගත හොත් හිමතලාව තුළ නොගිලී ගමන් කිරීමට වැඩි අවකාශයක් ඇති බැවින් මේ වන තුරු ඔහු වෙත නවාතැන් සැලසූ ගල්වැටිය වෙතින් පිට වී යාමට ජේම්ස් තීරණය කළේය. දියවුණු හිමකැට වලින් ජලය ගලායාමෙන් නිර්මාණය වී තිබූ අගල අයිනෙන් වැවී තිබූ පළල් පත්‍ර සහිත ගස් කිහිපය මත කිසියම් ගෙඩි වර්ගයක් ඔහු හට දැකගන්නට ලැබුණෙන් ඒවා ආහාරයට ගත හැකි වනු ඇතැයි කුසගින්නෙන් පීඩිතව සිටි ඔහුට සිතුනේය. එම ගස් කිහිපය ළඟින්ම සැදී ගිය ගොඩැල්ල මතට බැරි බැරි ගානේ ගොඩ වූ ඔහුට ඉතාමත් ඈතින් කුඩාවට ගම්මානයක් වැනි දෙයක්ද ඇස ගැටින. එම ගස් අතරින් වඩාත්ම ලංවීමට පහසු ගස වෙතට කිට්ටු කර බැලූවිට ඒ ගෙඩි වර්ගයක් මෙන් ඈතට පෙනී ගිය මල් පොහොට්ටු වර්ගයක් විය. ඒවා හෝ කා දමා කුසගින්න මඳකට හෝ නිවා ගැනීමේ අරමුණෙන් එක මල්පොහොට්ටුවක් කඩා මුව තුළට ඔබා ගත්තද එහි වූ මුව හාරාගෙන ගිය අතිශයින් වූ තිත්ත අපුල රසය නිසා විගසින් පිටතට දැමුවේ එහි වූ කිසියම් විෂ සහිත බවද වටහා ගනිමිනි.
ගෙඩි වර්ගයක් මෙන් ඈතට පෙනුනේ මොනවාද?
මල් පොහොට්ටු වර්ගයක්